V Bratislave dňa 21.10.2020

Vec

**Odpoveď na žiadosť o vysvetlenie dokumentov k verejnému obstarávaniu**

Verejnému obstarávateľovi Ministerstvo zahraničných vecí a európskych záležitostí Slovenskej republiky (ďalej len „verejný obstarávateľ“) vo verejnom obstarávaní na predmet „Zabezpečenie licencií, podpory a zariadení pre prevádzku systému ochrany sieťovej infraštruktúry MZVEZ SR,“ pri ktorom bolo oznámenie o zámere zriadiť dynamický nákupný systém vykonané zverejnením oznámenia o vyhlásení verejného obstarávania v Úradnom vestníku EÚ dňa 7.10.2020 pod číslom 2020/S 195-471130 a  vo Vestníku verejného obstarávania č. 210/2020 dňa 8.10.2020 pod značkou 34347-MUT, bol dňa 16.10.2020 od jedného z hospodárskych subjektov doručený prostredníctvom systému JOSEPHINE dokument označený ako „Žiadosť o vysvetlenie predložených dokladov.“

Predmetom tohto dokumentu je nasledovná **otázka č. 1:** „Dobrý deň, aby bolo možné korektne naceniť jednotlivé položky, požaduje zástupca výrobcu (Palo Alto) sériové čísla zariadení, na ktoré sa má zakúpiť obnova podpory.“

**Odpoveď verejného obstarávateľa na** **otázku č. 1**:

Verejný obstarávateľ preveril uvedené tvrdenie u regionálneho zástupcu spoločnosti Palo Alto Networks pre Slovensko (Tomáš Horák, e-mail: thorak@paloaltonetworks.com, tel. +420 606 737 890), ktorý uviedol, že poznanie sériových čísiel zariadení nie je podmienkou pre poskytnutie cien obstarávaných položiek a v prípade záujmu poskytne súčinnosť spoločnostiam, ktoré ho oslovia tak, aby mohli korektne naceniť jednotlivé položky. V prípade odôvodnenej potreby je verejný obstarávateľ v rámci zadávania jednotlivých zákaziek záujemcom zaradeným do príslušnej kategórie dynamického nákupného systému pripravený sériové čísla zariadení poskytnúť. Informáciu o tom, že pre nacenenie položiek predmetu zákazky v kategórii č. 1 nie je potrebné poznať sériové čísla, získal verejný obstarávateľ aj z prieskumu trhu za účelom stanovenia predpokladanej hodnoty zákazky, keď žiadna z oslovených spoločností sériové čísla nepožadovala a tieto spoločnosti jednotlivé položky nacenili. Verejný obstarávateľ ďalej uvádza, že do predloženej žiadosti o účasť sú záujemcovia povinní zahrnúť dokumenty uvedené v bode 11.1 časti A.1 súťažných podkladov. V rámci týchto dokumentov nie je požadované nacenenie položiek predmetu zákazky v kategórii č. 1. Verejný obstarávateľ si dovolí upriamiť pozornosť na bod 2.1 časti A.1 súťažných podkladov, kde je uvedené, cit.: **„Podrobná špecifikácia predmetu zákazky bude uvedená vo výzvach na predloženie ponúk, ktoré budú zaslané všetkým kvalifikovaným záujemcom pre príslušnú kategóriu dynamického nákupného systému, v ktorej sa zákazka zadáva, prostredníctvom systému JOSEPHINE.“**

S pozdravom

Mgr. Ing. Adriana GAJDOŠOVÁ, v.r.

riaditeľka odboru